**Zápis detí do Materskej školy Radatice 210 na školský rok 2020/2021**

**Kritéria prijímania detí na školský rok 2020/2021**

**Do materskej školy možno prijať:**

-  dieťa**od troch do šiestich rokov** veku,

-  dieťa, ktorému bol rozhodnutím riaditeľa základnej školy **odložený začiatok plnenia povinnej školskej dochádzky,**

-  dieťa, ktorému bolo rozhodnutím riaditeľa základnej školy **dodatočne odložené plnenie povinnej školskej dochádzky,**

**-**dieťa, ktoré dovŕšilo 3 rok,

**-** dieťa, ktoré má osvojené hygienické návyky.

**Prednostne sa prijímajú:**

-  deti, ktoré dovŕšili**vek 5 rokov /**predškoláci **/,**

-  deti s**odloženou povinnou školskou dochádzkou,**

-  deti s**dodatočne odloženou povinnou školskou dochádzkou.**

**Forma a priebeh zápisu: POZOR ZMENA!!!!**

-  deti sa prijímajú **na základe písomnej žiadosti zákonného zástupcu,**

-  žiadosť o prijatie dieťaťa do materskej školy si môže zákonný zástupca stiahnuť z webovej stránky obce Radatice,

-  zákonný zástupca vyplnenú prihlášku môže zaslať aj s potvrdením o zdravotnom stave dieťaťa od všeobecného lekára pre deti a dorast, ale nemusí. Potvrdenie môže byť doručené MŠ do termínu (15.6.2020).

- ak do tohto termínu nebude doručené potvrdenie o zdravotnom stave dieťaťa od všeobecného lekára pre deti a dorast bude dieťa prijaté na adaptačný pobyt – t.z. – dieťa od nástupu do MŠ po dobu najviac 3 mesiacov bude môcť navštevovať MŠ podľa individuálneho dohovoru medzi riaditeľkou MŠ a zákonným zástupcom. Aby nedošlo k dezinformáciám ponúkame na preštudovanie vyhlášku MŠ SR č. 306/2008 Z. z § 3 ods. 3 kde sú ustanovené podmienky adaptačného pobytu dieťaťa v materskej škole,

- podpis zákonných zástupcov nie je potrebný (podpis bude dodatočný pri nástupe dieťaťa do MŠ)

- poradie prihlášok nezohráva úlohu v prijímaní dieťaťa do MŠ.

- dieťa od 2 rokov môže byť prijaté v prípade voľných kapacít a zároveň musí byť             odplienkované.

- prihlášku prosíme odoslať na e-mailovú adresu: materska.skola.radatice@gmail.com

**Prijatie/neprijatie dieťaťa:**

Po skončení zápisu riaditeľka materskej školy rozhodne o prijatí resp. neprijatí dieťaťa na predprimárne vzdelávanie podľa § 5 ods. 14 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s § 59 ods. 4 zákona č. 245/2008 Z. z. o výchove a vzdelávaní (školský zákon) v znení neskorších predpisov, v súlade s § 5 ods. 4 písm. a) vyhlášky MŠ SR č. 306/2008 Z. z. o materskej škole.

**Rozhodnutie:**

Písomné rozhodnutie o prijatí, resp. neprijatí dieťaťa do materskej školy bude rodičom doručené do 30. júna 2020.